BCH เด้ง 2% เก็งกำไรก่อน XD 9 พ.ค. ปันผล 0.40 บาท
BCH วิ่ง 2% ราคาแตะ 20.60 บ. คาดนักลงทุนเข้าซื้อเก็งกำไร หลังวานนี้ร่วงหนัก จ่อขึ้นเครื่องหมาย XD วันที่ 9 พ.ค.66 ปันผล 0.40 บาท/หุ้น โบรกแนะซื้อเป้า 25 บ. รับประโชน์ “ประกันสังคม” ขึ้นค่าเหมาจ่าย 10.2% สูงสุด
BCH วิ่ง 2% เก็งกำไรก่อน XD 9 พ.ค. ปันผล 0.40 บาท/หุ้น โบรกแนะซื้อเป้า 25 บ. รับประโชน์ “ประกันสังคม” ขึ้นค่าเหมาจ่าย 10.2%
3 พ.ค. 2566

ผู้สื่อข่าวรายงานว่า วันนี้ (3 พ.ค.66) ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 11:02 น. อยู่ที่ระดับ 20.60 บาท บวก 0.50 บาท หรือ 2.49% สูงสุดที่ระดับ 20.70 บาท ต่ำสุดที่ระดับ 20.20 บาท ด้วยมูลค่าซื้อขาย 86.88 ล้านบาท

ทั้งนี้ราคาหุ้น BCH ปรับตัวขึ้น คาดว่านักลงทุนเข้าซื้อเก็งกำไร หลังราคาหุ้นวานนี้ปรับตัวลงหนัก และเตรียมขึ้นเครื่องหมาย XD ในวันที่ 9 พ.ค.66 โดย BCH จะจ่ายเงินปันผลเป็นเงินสดในอัตรา 0.40 บาท/หุ้น คิดเป็นอัตราผลตอบแทนเงินปันผล (Dividend Yield) ที่ 1.99% กำหนดจ่ายเงินปันผลให้แก่ผู้ถือหุ้นในวันที่ 19 พ.ค.66
ด้านบล.แลนด์ แอนด์ เฮ้าส์ แนะนำ “ซื้อ” หุ้น BCH ราคาเป้าหมาย 25 บาท โดยคณะกรรมการสำนักงานประกันสังคมอนุมัติขึ้นค่าเหมาจ่าย 10.2% แก่สถานพยาบาลที่ร่วมโครงการ มองเป็นบวกต่อ BCH มากที่สุด เนื่องจากเป็นโรงพยาบาลที่มีสัดส่วนร่วมโครงการประกันสังคมสูงสุด
 